舊年依法召開分層建築物所有人大會之後，同業主解釋房屋局嘅樓宇資助維修計劃最高可以資助工程三成，所以決定重整大廈入面七百七十四隻防煙門同三百幾隻電錶門，強調係按法律程序經過公開招標之後得出總工程費係二百八十幾萬蚊，但係工程搞完之後到房屋局申請資助只係批出十六幾萬蚊，局方亦冇詳細解釋相關標準，講明「早知咁少就唔會做」，又強調新嘅防煙門用料、造工之類都比之前好，加上招標嗰時已經講明「先墊支、再畀返」嘅條件，委員會宜家需要畀多幾年先找返條數，難以同業主交代，期望局方跟進同處理有關情況。